CELEX: 
Language: bg
Date: 2019-03-14 00:00:00
Title: ДЕЛЕГИРАНО РЕШЕНИЕ (EC) …/… НА КОМИСИЯТА за допълнение на Регламент (ЕС) № 305/2011 на Европейския парламент и на Съвета по отношение на приложимите системи за оценяване и проверка на постоянството на експлоатационните показатели на комплектите перила и комплектите парапети, предназначени да се използват в строителството единствено с цел предотвратяване на падания, като при това не са подложени на вертикално натоварване от конструкцията

ОБЯСНИТЕЛЕН МЕМОРАНДУМ
            
            
               1.КОНТЕКСТ НА ДЕЛЕГИРАНИЯ АКТ
            
            
               Съгласно член 28 от Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  1
               , оценяването и проверката на постоянството на експлоатационните показатели (ОППЕП) на строителните продукти по отношение на съществените им характеристики се извършва в съответствие със системите, определени в приложение V към Регламент (ЕС) № 305/2011.
            
            
               В съответствие с член 28, параграф 2 и член 60, буква з) от Регламент (ЕС) № 305/2011, на Комисията е делегирана задачата да определя системите за ОППЕП на строителните продукти, отнасящи се за даден продукт, дадена група продукти или дадена съществена характеристика, като взема предвид съображенията, посочени в цитираните разпоредби.
            
            
               За комплектите перила и комплектите парапети, предназначени да се използват в строителството единствено с цел предотвратяване на падания, като при това не са подложени на вертикални натоварвания от конструкцията, все още не съществува подходящо решение за установяване на системи за ОППЕП.
            
            
               В съответствие с член 28, параграф 2 следва да се избират възможно най-малко обременителните за производителите системи за ОППЕП, като се отчитат всички съответни съображения. При съществуващите обстоятелства опитът от поведението на въпросните продукти по време на експлоатационния им срок, както е описан в проучването, проведено за причините за неизпълнение от тези продукти на техните функции, показва, че оценяването на техните експлоатационни показатели по отношение на всички съществени характеристики, с изключение на реакцията на огън, следва да се извършва от производителя преди пускането на продукта на пазара. Не са необходими по-обременителни системи. Тези аспекти накараха Комисията в проекторешението да избере за всички съществени характеристики на въпросните продукти, с изключение на реакцията на огън, да се прилага система 4, както е предвидена в приложение V към Регламент (ЕС) № 305/2011. 
            
            
               Освен това, във връзка с реакцията на огън, за тези продукти също следва да се счита за подходящ обичайният избор на системите 1, 3 или 4, като това се отнася само за тази съществена характеристика. В съответствие с член 28, параграф 2 от Регламент (ЕС) № 305/2011 определяните системи за ОППЕП могат да се различават само въз основа на групите строителни продукти или по отношение на някои съществени характеристики. Така че единственият начин да се направи разграничение на случаите, при които се избира да се прилага система 1, система 3 или система 4 по отношение на реакцията на огън, е позоваването на различните подгрупи продукти. Тези разграничения следва да бъдат ясни и недвусмислени и да не изключват никоя подгрупа от цялата обхваната от решението група продукти, дефинирана в приложението.
            
            
               2.КОНСУЛТАЦИИ ПРЕДИ ПРИЕМАНЕТО НА АКТА
            
            
               Проекторешението беше обсъдено на заседанието на Консултативната група по строителните продукти (КГ) на 14 юни 2016 г., последвано от писмена консултация с експерти, и повторно на заседанието на КГ на 9 декември 2016 г., с писмена консултация с експерти в периода от 25 ноември 2016 г. до 16 януари 2017 г. След това проекторешението беше обсъдено на заседанието на КГ на 3 октомври 2017 г., предшествано на 2 октомври от подготвителна среща на експертите, определени от държавите членки и други заинтересовани страни. И накрая, този проект на акт беше представен за писмена консултация с експертите в периода 3—17 октомври 2017 г., като едновременно с това (до 30 ноември 2017 г.) бе проведено проучване за причините за неизпълнението от тези продукти на техните функции. Преди провеждането на тези консултации на всички държави членки беше дадена възможност да определят експертите, които да участват в тях. Освен тези експерти в консултациите участваха и други външни заинтересовани страни. Документите, обсъдени в КГ и свързани с писмената консултация, бяха предадени едновременно на Европейския парламент и Съвета, както е предвидено в Общото споразумение относно делегираните актове. Мненията, представени в тази връзка, бяха взети предвид при изготвяне на окончателния проект на акта, предназначен за междуведомствената консултация. 
            
            
               С цел получаване на реакция от обществеността, той беше публикуван на портала „По-добро регулиране“ в периода 14 декември 2018 г. — 11 януари 2019 г. и беше нотифициран на Световната търговска организация за коментари от 18 декември 2018 г. до 16 февруари 2019 г.; бяха получени отговори от шест заинтересовани страни. Коментарите се отнасяха до липсата на точно определение за приложното поле на акта по отношение на обхванатите продукти, несъгласието относно предложената система за ОППЕП, възможността за оценка от вида „издържал/неиздържал“ при декларирането на експлоатационните показатели на продукта, липсата на изчерпателност на формулировката в таблица 1, освен ако тя има за цел да разграничи този акт от продуктите, обхванати от стандарт EN 1090, и липсата на изчерпателност на реакцията на огън. За всички коментари беше счетено, че не са от значение, тъй като обхватът е достатъчно ясно определен, изборът на системата за ОППЕП се основава на събрани доказателства, възможността за оценка от вида „издържал/неиздържал“ е част от работата по стандартизация (т.е. няма отношение към делегирания акт), в таблица 1 наистина се прави разграничение между третирането на перилата без конструктивно въздействие и тези, обхванати от стандарт EN 1090, а третирането на реакцията на огън отразява това, което вече се изисква в някои държави членки. Поради това Комисията реши да не прави промени в проекта на акт.
            
            
               3.ПРАВНИ ЕЛЕМЕНТИ НА ДЕЛЕГИРАНИЯ АКТ
            
            
               В съответствие с член 28, параграф 2 и член 60, буква з) от Регламент (ЕС) №305/2011, системите за ОППЕП на строителните продукти, определени в приложение V към Регламент (ЕС) №305/2011, се установяват с делегирани актове на Комисията, приложими за даден строителен продукт, дадена група продукти или дадена съществена характеристика, като се вземат предвид съображенията, формулирани в тези разпоредби.
            
            
               При установяването на системите за ОППЕП Комисията е длъжна, в съответствие с член 28, параграф 2 от Регламент (ЕС) №305/2011, да избира най-малко обременителните системи, осигуряващи изпълнението на всички основни изисквания към строежите Съгласно член 60, буква з) от Регламент (ЕС) № 305/2011 това трябва да се извършва в съответствие с въздействието на продукта върху това изпълнение през очаквания му експлоатационен период. 
            
            
               Решението е в съответствие с принципа на пропорционалност. Поради тези причини се очаква решението да защити интересите на строителния сектор като цяло.
            
            
               ДЕЛЕГИРАНО РЕШЕНИЕ (EC) …/… НА КОМИСИЯТА
            
            
               от 14.3.2019 година
            
            
               за допълнение на Регламент (ЕС) № 305/2011 на Европейския парламент и на Съвета по отношение на приложимите системи за оценяване и проверка на постоянството на експлоатационните показатели на комплектите перила и комплектите парапети, предназначени да се използват в строителството единствено с цел предотвратяване на падания, като при това не са подложени на вертикално натоварване от конструкцията
            
            
               (текст от значение за ЕИП)
            
            
               ЕВРОПЕЙСКАТА КОМИСИЯ,
            
         
         
            
               като взе предвид Договора за функционирането на Европейския съюз,
            
            
               като взе предвид Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/106/ЕИО на Съвета
                  2
               , и по-специално член 28, параграф 2) от него,
            
            
               като има предвид, че:
            
            
               (1)За комплектите перила и комплектите парапети, предназначени да се използват в строителството единствено с цел предотвратяване на падания, като при това не са подложени на вертикално натоварване от конструкцията, не съществува подходящо решение за оценяване и проверка на постоянството на експлоатационните показатели. Поради това е необходимо да се установи кои системи за оценяване и проверка на постоянството на експлоатационните показатели са приложими по отношение на тези комплекти перила и комплекти парапети.
            
            
               (2)Като се има предвид опитът от поведението на въпросните продукти по време на експлоатационния им срок, както е описан в проучването, проведено за причините за неизпълнение от тези продукти на техните функции, оценяването на техните експлоатационни показатели по отношение на всички съществени характеристики, с изключение на реакцията на огън, следва да се извършва от производителя преди пускането на продукта на пазара. Не са необходими по-обременителни системи. Що се отнася до експлоатационните показатели по отношение на реакцията на огън, изборът на системи 1, 3 или 4 следва да се счита за подходящ, като се прави позоваване на различните подгрупи продукти.
            
            
               ПРИЕ НАСТОЯЩОТО РЕШЕНИЕ: 
            
            
               Член 1
            
            
               Настоящото решение се прилага за комплектите перила и комплектите парапети, предназначени да се използват в строителството единствено с цел предотвратяване на падания, като при това не са подложени на вертикално натоварване от конструкцията.
            
            
               Член 2
            
            
               Комплектите перила и комплектите парапети, посочени в член 1, се оценяват и проверяват за постоянство на експлоатационните показатели по отношение на техните съществени характеристики в съответствие със системите, посочени в приложението.
            
            
               Член 3
            
            
               Настоящото решение влиза в сила на двадесетия ден след деня на публикуването му в Официален вестник на Европейския съюз.
            
            
               Съставено в Брюксел на 14.3.2019 година.
            
            
               
                     За Комисията
               
               
                     Председател
                     Jean-Claude JUNCKER
               
            
         
         
            
                  
                     (1)
                  
                        ОВ L 88, 4.4.2011 г., стр. 5.
               
               
                  
                     (2)
                  
                        ОВ L 88, 4.4.2011 г., стр. 5.
               
            
      
    ---documentbreak--- 
      
         
         
            
               ПРИЛОЖЕНИЕ
            
            
               СИСТЕМИ ЗА ОЦЕНЯВАНЕ И ПРОВЕРКА НА ПОСТОЯНСТВОТО НА ЕКСПЛОАТАЦИОННИТЕ ПОКАЗАТЕЛИ
            
            
            
               Таблица 1
            
            
               За всички съществени характеристики с изключение на реакцията на огън
            
            
            
                     
                        Продукти и предназначение
                     
                  
                  
                     
                        Приложима система
                     
                  
               
                     
                        Комплекти перила и комплекти парапети, предназначени да се използват в строителството единствено с цел предотвратяване на паданията, като при това не са подложени на вертикално натоварване от конструкцията. 
                     
                  
                  
                     
                        4
                     
                  
               
            
               Таблица 2
            
            
               Само по отношение на реакцията на огън
            
            
            
                     
                        Продукти и предназначение
                     
                  
                  
                     
                        Подгрупи продукти
                     
                  
                  
                     
                        Приложима система
                     
                  
               
                     
                        Комплекти перила и комплекти парапети, предназначени да се използват в строителството единствено с цел предотвратяване на паданията, като при това не са подложени на вертикално натоварване от конструкцията.
                     
                  
                  
                     
                        Продукти, при които ясно разграничим стадий от производствения процес води до подобряване на експлоатационните им показатели при реакцията на огън (напр. добавяне на забавители на горенето или ограничаване на използването на органични материали).
                     
                  
                  
                     
                        1
                     
                  
               
                     
                  
                  
                     
                        Продукти, за които съществува приложимо европейско правно основание реакцията им на огън да бъде класифицирана, без да се подлагат на изпитване.
                     
                  
                  
                     
                        4
                     
                  
               
                     
                  
                  
                     
                        Продукти, които не принадлежат към другите подгрупи. 
                     
                  
                  
                     
                        3